《酬常郿县见赠》
唐代·独孤及

爱君修政若修身，鳏寡来归乳雉驯。堂上五弦销暇日，

邑中千室有阳春。谓乘凫舄朝天子，却愧猪肝累主人。

辞后读君怀县作，定知三岁字犹新。

作者简介：独孤及（725～777），唐朝散文家，字至之，河南洛阳人，天宝末，以道举高第，补华阴尉。代宗召为左拾遗，俄改太常博士。迁礼部员外郎，历濠、舒二州刺史，以治课加检校司封郎中，赐金紫。徙常州，卒谥曰宪。集三十卷，内诗三卷，今编诗二卷。